Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20 ) Školski odbor Osnovne škole Slavka Kolara, Hercegovac, uz prethodnu suglasnost osnivača Bjelovarsko-bilogorske županije od 07. srpnja 2020. dana 31. kolovoza 2020. donosi

**ODLUKU O IZMJENAMA I DOPUNAMA STATUTA**

**Članak 1.**

U Statutu Osnovne škole Slavka Kolara, Hercegovac (KLASA: 003-05/08-01-02, URBROJ: 2123/03-25/08-05 od 30. prosinca 2008. godine), u članku 56. stavku 2. riječi: „ured državne uprave“ zamjenjuju se riječima:“ upravno tijelo županije nadležno za poslove obrazovanja.“.

**Članak 2.**

U članku 58. stavku 1. točka 4. podstavku 3. riječi „ Ureda državne uprave u Bjelovarsko-bilogorskoj županiji“ mijenjaju se i glase: „upravnog tijela županije nadležnog za poslove obrazovanja“ .

**Članak 3.**

U članku 75. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa,“.

**Članak 4.**

Članak 78. mijenja se i glasi:

„ U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog Statuta, članovi Školskog odbora obvezni su utvrditi postojanje razloga i činjenica za razrješenje.„

**Članak 5**

Članak 79. mijenja se i glasi :“ O prijedlogu za razrješenje ravnatelja članovi Školskog odbora odlučuju tajnim glasovanjem.“

**Članak 6.**

Članak 80. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 7.**

U članku 94. stavku 2. riječi: „ureda državne uprave “zamjenjuju se riječima: „upravnog tijela županije nadležnog za poslove obrazovanja.“ .

U članku 94. stavku 3. riječi: „ured državne uprave u županiji nadležan za poslove obrazovanja “zamjenjuju se riječima: „ upravno tijelo županije nadležno za poslove obrazovanja.“.

**Članak 8.**

U članku 95. stavku 2. riječi: „ureda državne uprave“ zamjenjuju se riječima: „upravnog tijela županije nadležnog za poslove obrazovanja.“.

**Članak 9.**

Članak 150. mijenja se i glasi :“Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“.

**Članak 10.**

Članak 152. mijenja se i glasi:

„Pored Statuta Škola ima ove opće akte:  
-        Pravilnik o radu  
-        Pravilnik o zaštiti na radu  
-        Pravilnik o zaštiti od požara  
-        Pravilnik o radu školske knjižnice  
-        Pravilnik o kućnom redu  
-        Poslovnik o radu kolegijalnih tijela  
-        Pravilnik o promicanju spoznaje o štetnosti uporabe duhanskih proizvoda za zdravlje  
-        Etički kodeks neposrednih nositelja odgojno- obrazovne djelatnosti u školi  
-        Pravilnik o zaštiti arhivskoga i  registraturnog gradiva  
-        Poslovnik o radu školskog športskog društava „Dinamo“  
-        Pravilnik o unutarnjem ustrojstvu i načinu rada Škole  
-        Pravilnik o postupku zapošljavanja te procjeni i vrednovanju kandidata za zapošljavanje  
-        Pravnik o provedbi postupka jednostavne nabave u Školi  
-        druge opće akte sukladno zakonskim odredbama.“.

**Članak 11.**

U članku 157. riječi: „ured državne uprave“ zamjenjuju se riječima: „ upravno tijelo županije nadležno za poslove obrazovanja.“.

**Članak 12.**

U članku 162. stavak 2. koji glasi: „Ovaj Statut stupa na snagu danom objave na oglasnoj ploči Škole.“ se briše.

Dosadašnji stavak 3. postaje stavak 2.

**Članak 13.**

Članovi Školskog odbora utvrđuju i izdaju Pročišćeni tekst Statuta Osnovne škole Slavka Kolara, Hercegovac.

**Članak 14.**

Ova Odluka o Izmjenama i dopunama Statuta stupa na snagu osmog dana od dana objave na oglasnoj ploči Škole.

KLASA: 012-03/20-01/01

URBROJ: 2123/03-25/02-20-02

Hercegovac, 31.08.2020.

Predsjednica Školskog odbora:

Romana Bukač-Šegavac

Utvrđuje se da je osnivač Bjelovarsko-bilogorska županija na ovu Odluku dala prethodnu suglasnost Zaključkom o davanju prethodne suglasnosti (KLASA: 602-02/19-01/13, URBROJ: 2103-09-20-3 od \_07. srpnja 2020.\_) .

Ova Odluka o izmjenama i dopunama Statuta Osnovne škole Slavka Kolara, Hercegovac objavljena je na oglasnoj ploči 31.08.2020. godine.

Ravnateljica:

Vera Obrovac